b'\n_START_ARTICLE_\nRakenteellinen funktionalismi\n_START_PARAGRAPH_\nRakenteellinen funktionalismi on laaja n\xc3\xa4k\xc3\xb6kulma sosiologiassa ja antropologiassa, joka tulkitsee yhteiskuntaa rakenteena, joka koostuu toisiinsa liittyvist\xc3\xa4 osista. Funktionalismi l\xc3\xa4hestyy yhteiskuntaa kokonaisuutena, johon sen osat (normit, tavat, perinteet ja instituutiot) vaikuttavat. Herbert Spencerin esittelem\xc3\xa4n analogian mukaan n\xc3\xa4m\xc3\xa4 yhteiskunnan osat ovat "elimi\xc3\xa4", jotka pyrkiv\xc3\xa4t "kehon" kunnolliseen toimintaan. Perusajatukseltaan rakenteellinen funktionalismi pyrkii "erottelemaan mahdollisimman tarkasti kaikki piirteet, tavat ja k\xc3\xa4yt\xc3\xa4nn\xc3\xb6t ja niiden vaikutukset yhteiskunnan kokonaisuuden toimintaan". Talcott Parsons k\xc3\xa4ytti termi\xc3\xa4 kuvaamaan pikemminkin tietty\xc3\xa4 sosiaalitieteiden metodologisen kehityksen vaihetta kuin erillist\xc3\xa4 koulukuntaa.'